ออนดาเซทรอน (Ondasetron) เป็นยาในกลุ่มเซโรโทนิน 5 เอชที3 รีเซ็ปเตอร์ แอนตาโกนิส ถูกพัฒนาขึ้นในปีใด
ก. ค.ศ. 1981 (พ.ศ. 2524)
ข. ค.ศ. 1982 (พ.ศ. 2525)
ค. ค.ศ. 1980 (พ.ศ. 2523)
ง. ค.ศ. 1983 (พ.ศ. 2526)
คำตอบได้แก่ ค.  เนื่องจาก ออนดาเซทรอน (Ondasetron) เป็นยาในกลุ่มเซโรโทนิน 5 เอชที3 รีเซ็ปเตอร์ แอนตาโกนิส [Serotonin 5-HT (Hydroxytryptamine) ชนิด 3 receptor antagonist, ยาต้านตัวรับสาร Seratonin ที่เกี่ยวข้องกับอาการคลื่นไส้] ถูกพัฒนาขึ้นในปี ค.ศ. 1980 (พ.ศ. 2523) โดยบริษัท Glaxo SmithKline และนำมาใช้ป้องกันอาการคลื่นไส้อาเจียนในผู้ป่วยมะเร็งที่ต้องเข้ารับการรักษาด้วยยาเคมีบำบัด หรือรังสีรักษา หรือด้วยวิธีผ่าตัด หากเป็นยารับประทานตัวยาจะถูกดูดซึมเข้าร่างกายได้ 60% โดยประมาณ จากนั้นยาจะเข้าจับกับพลาสมาโปรตีนในเลือด 70 - 76% ตับจะคอยเปลี่ยนโครงสร้างทางเคมีของยานี้ ร่างกายต้องใช้เวลาประมาณ 5.7 ชั่วโมงในการกำจัดยาออกจากร่างกาย 50% โดยผ่านไปกับน้ำปัสสาวะ

องค์การอนามัยโลกระบุให้ออนดาเซทรอนเป็นยาจำเป็นขั้นพื้นฐานในระบบสาธารณสุขมูลฐาน ในประเทศไทยยานี้อยู่ในหมวดยาอันตราย มักจะพบการใช้ยาออนดาเซทรอนในสถานพยาบาลเป็นส่วนมาก ด้วยมีความจำเพาะเจาะจงต่ออาการโรค แพทย์ผู้รักษาเท่านั้นที่จะเป็นผู้สั่งจ่ายได้อย่างถูก ต้องและปลอดภัยต่อผู้ป่วย
เภสัชวิทยา Pharmacology